text: Kør forsigtigt: Der saltes i hele Syd- og Sønderjylland
  04 februar 2018 kl. 21.24
  Det kan være glat, hvis du skal ud på vejene, så kør forsigtigt. Søndag aften saltes der mange steder.
  Det bliver endnu koldere i løbet af aftenen og natten. Temperaturen falder til mellem to og frem graders frost. Det kan betyde glatte veje.
  Saltsprederen har da også være i gang i hele Syd- og Sønderjylland. Det skriver Syd- og Sønderjyllands Politi på Twitter. 
  Kulden fortsætter mandag. Her vi temperaturen ligge mellem to graders frost og frysepunktet. Det oplyser DMI. Deruover kan syd- og sønderjyderne forvente lidt eller nogen sol og mest tørt vejr. Vinden vil være let til jævn og komme fra øst og nordøst. 
  Kør forsigtigt derude, det kan være glat.
  